Folketing
2011-02-04

Ja, og jeg synes egentlig, at vi skal have en god dialog i f.eks. udvalget og så finde ud af, hvordan afgrænsningen skal være, og hvordan vi kan styre det helt nøjagtigt, så vi heller ikke får for meget transport. Vi ved, at der er nogle steder, hvor man jo egentlig kunne have opblandede midler til borgerne, så de ikke sprøjter for meget eller blander forkert, kan man sige. Dansk Folkeparti er optaget af eller i hvert fald særligt opmærksomme på, hvordan vi sikrer, at dem, der har med sprøjtemidler at gøre, også har viden om dem. Det kunne jo være ved en eller anden godkendelsesordning, og det var derfor, jeg var inde på det med et sprøjtecertifikat. Det kunne i en eller anden form også gælde for private, så de ikke køber nogle sprøjtemidler, de overhovedet ikke har kendskab til. Som vi ser det, er det vigtigt, at vi sikrer grundvandet, og at vi ikke laver punktkildeforureninger.